Държавен вестник, бр. 97, 2010 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  97
могат да се договарят за взаимно изпращане 
на платежни ведомости, актове за сверяване, а 
също така на друга информация, необходима за 
реализацията на договора и това споразумение, 
в електронен вид. 
7. Кореспонденцията, свързана с реализаци­
ята на договора и това споразумение, се води 
на български и руски език.
Член 19
Получената в рамките на това споразуме­
ние информация е поверителна и се използва 
само с цел изпълнение на договора и това 
споразумение. 
Част VIII. Заключителни разпоредби
Член 20
1. Споразумението влиза в сила на датата на 
подписването му и прекратява действието си 
едновременно с прекратяването на действието 
на договора.
2. Внасянето на изменения и допълнения в 
това споразумение се извършва чрез подписване 
на съответните протоколи.
Съставено в София на 13 ноември 2010 г. в 
два еднообразни екземпляра, всеки от които 
на български и руски език, като и двата текста 
имат еднаква сила.
Министър на	
За Министерството на
труда и	
здравеопазването 
социалната	
и социалното развитие
политика	
на Руската федерация:
на Република	
Юрий Воронин,
България:	
държавен секретар,
Тотю Младенов	
заместник-министър
	
на здравеопазването
	
и социалното развитие
9720
МИНИСТЕРСТВО
НА ОТБРАНАТА
НАРЕДБА № Н-30
от 23 ноември 2010 г.
за издаване, водене на отчет и унищожаване 
на служебните карти на военнослужещите
Г л а в а  п ъ р в а 
ОБЩИ ПОЛОЖЕНИЯ
Чл. 1. С тази наредба се урежда редът за 
издаване, водене на отчет и унищожаване на 
служебните карти на военнослужещите от 
Министерството на отбраната, структурите на 
пряко подчинение на министъра на отбраната 
и Българската армия.
Чл. 2. (1) Служебната карта удостоверява 
служебния статус на военнослужещите при 
изпълнение на служебните им задължения.
(2) Служебната карта не може да замества 
документите за самоличност, издадени по за­
коноустановения ред.
Чл. 3. Служебната карта на военнослужещите 
(приложение № 1) съдържа:
1. трите имена на военнослужещия;
2. мястото на раждане;
3. единния граждански номер;
4. кръвната група;
5. снимка;
6. военното звание;
7. правото да носи служебно оръжие; 
8. мястото на изпълнение на военната служба;
9. подпис на притежателя;
10. номер на картата;
11. дата на издаване;
12. дата на изтичане на валидността;
13. подпис на командира (началника) на 
военното формирование/ръководителя на съот­
ветната структура, издаващ служебната карта;
14. гербов печат.
Г л а в а  в т о р а
РЕД ЗА ИЗДАВАНЕ И ПОЛУЧАВАНЕ НА 
СЛУЖЕБНИ КАРТИ
Чл. 4. (1) Дирекция „Управление на чо­
вешките ресурси“ – МО, заявява, получава и 
завежда на първоначален отчет бланките за 
служебните карти на военнослужещите.
(2) Ежегодно след годишното разместване и 
при необходимост командирите (началниците) 
на военни формирования и ръководителите на 
съответните структури по команден ред заявя­
ват пред дирекция „Управление на човешките 
ресурси“ – МО, необходимите им бланки за 
служебни карти.
(3) Бланките за служебните карти се по­
лучават от дирекция „Управление на човеш­
ките ресурси“ – МО, от определени за това 
материално отговорни лица в структурите по 
управление на човешките ресурси (по личния 
състав) срещу складова разписка и се запри­
ходяват като материални средства. В складо­
вата разписка бланките за служебни карти се 
описват под брой.
Чл. 5. Издадените служебни карти се завеж­
дат в регистър за отчет на служебните карти 
(приложение № 4). Регистърът и бланките за 
служебните карти се съхраняват в структурите 
по управление на човешките ресурси (по лич­
ния състав).
Чл. 6. (1) Служебните карти се издават:
1. за военнослужещите от Министерството 
на отбраната – от дирекция „Управление на 
човешките ресурси“ – МО; 
2. за военнослужещите от структурите на пря­
ко подчинение на министъра на отбраната – от 
структурите по управление на човешките ресурси 
(по личния състав) на съответната структура;
3. за военнослужещите от командването 
(щабовете) и формированията от Българската 
армия, притежаващи гербов печат – от съот­
ветните структури по управление на човешките 
ресурси (по личния състав);
4. за командващите/командирите/начални­
ците на командването (щабовете), военните 
формирования от Българската армия, прите­
жаващи гербов печат и структурите на пряко